UE se implică în conflictul dintre Grecia și Turcia și cere Ankarei să înceteze cu provocările.
Grecia, Franța, Spania, Cipru, Italia, Portugalia și Malta cer Turciei să înceteze. O decizie față de provocările turcești ar urma să fie luată la viitorul summit UE. Grecia și Turcia sunt în conflict din cauza unui zăcământ de gaze de lângă Cipru.
UE se implică în conflictul dintre greci și turci. Grecii sunt cei care pot răsufla ușurați pentru că au găsit sprijin la alte șase țări din sudul Uniunii Europene.Liderii celor șapte state au cerut la unison Ankarei să înceteze cu provocările și să revină la masa dialogului. Declarația a venit după un summit în Franța, țară care are propriul scandal cu Turcia."Am transmis un mesaj de susținere pentru Grecia și Cipru, un mesaj de solidaritate, de susținere în fața unor provocări unilaterale, foraje ilegale și mișcări care amenință suveranitatea europeană", a spus președintele Franței, Emmanuel Macron."Cred că solidaritatea pentru Grecia și Cipru este doar o recunoaștere a faptului că este o provocare strategică europeană", a spus premierul Greciei, Kyriakos Mitsotakis.Atât Ankara, cât și Atena au trimis nave și avioane în zonă, sub pretextul unor exerciții militare, ca să-și impună punctul de vedere.